text: Rekord-stort antal bilister ræser forbi vejarbejde
  03 april 2012 kl. 09.26
  I dag er politiets foto-vogn atter i aktion på motorvejen ved Skærup syd for Vejle, hvor der er et stort vejarbejde i gang. Og et rekordstort antal bilister blæser på vejarbejdernes sikkerhed. På fem timer blev der blitzet 175 fartsyndere.
  Det er dobbelt så mange som for en uge siden, hvor 81 bilister blev taget i politiets fartkontrol på samme strækning, hvor Vejdirektoratet lige nu udvider E45 til seks spor.
  Derfor er der indført hastighedsgrænse på 80 kilometer i timen. Dagens højeste fart blev målt til 114 kilometer i timen.
  - Det er respekløst og groft overfor de vejarbejdere, der
  knokler for at udvide motorvejen, at billisterne ufortrødent ræser forbi med kun få meters afstand, siger vicepolitikommissær Erik Nielsen fra færdselsfadelingen i Sydøstjyllands Politi til TV SYD. 
  Fotovognen var placeret i midten af det under vejarbejdet opdelte sydgående spor.
  